Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, 2021eko Desgaitasuneko Plan Operatiboaren 4. aldaketaren 1. neurria betetze aldera Osasun Mentaleko Kudeatzailetzaren eta Koordinazio Soziosanitarioko Atalaren ordezkariek egindako bilerei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Nafarroako Gobernuak idatziz erantzun ditzan:

1.- Noiz bildu dira Osasun Mentaleko Kudeatzailetzaren eta Koordinazio Soziosanitarioko Atalaren ordezkariak, 2021eko Desgaitasuneko Plan Operatiboaren 4. aldaketaren 1. neurria betearazte aldera?

2.- Nork eta zer erakunderen ordezkari gisa hartu dute parte bilera horietan?

3.- Eskaini al zaio bileretan parte hartzea Osasun Mentalaren Sareari? Nola?

Iruñean, 2022ko abenduaren 22an

Foru parlamentaria: Jorge Esparza Garrido